[{"text_idx": "#000000", "text": "Rydym am i les arweinwyr addysgol gael ei flaenoriaethu a\u2019i gefnogi\u2019n systematig yng Nghymru ac rydym yn gweithio gyda phartneriaid ar draws y system addysg, yn ogystal a\u0302 Llywodraeth Cymru ac ymarferwyr, i ddatblygu dull mwy strategol o fuddsoddi yn yr \u2018arweinydd cyfan\u2019."}, {"text_idx": "#000002", "text": "Yn ogystal a\u0302 darparu\u2019r strategaethau hyn mae\u2019r Academi Arweinyddiaeth yn datblygu partneriaeth gyffrous gyda GIG Cymru sy\u2019n canolbwyntio ar les ac wedi\u2019i hysbrydoli gan eu Hegwyddorion Arweinyddiaeth Tosturiol."}, {"text_idx": "#000003", "text": "Mwy na \u201cphlastr\u201d: Deall y gofynion a nodi\u2019r adnoddau i greu uwch arweinwyr cynaliadwy ym myd addysg Cymru"}, {"text_idx": "#000006", "text": "Nododd ein harolwg, Lles Arweinwyr Ysgolion Arolwg Cenedlaethol, a gynhaliwyd yn haf 2020, feysydd pwysig lle mae arweinwyr yn profi straen a phryder yn eu bywydau proffesiynol a phersonol, gan gynnwys drwy lwyth gwaith ac agweddau ar y systemau atebolrwydd ac arolygu. Byddwn yn ehangu\u2019r sylfaen dystiolaeth hon i gynnwys y sector ieuenctid ac o\u0302l-16 yn 2021."}, {"text_idx": "#000007", "text": "Mae Pen-i-Ben yn ofod lles ar gyfer penaethiaid, ac Uwch Arweinwyr Gwaith Ieuenctid, mae\u2019n gynnig hanner awr gyda dim ar yr agenda i siarad, gwrando a meithrin perthnasoedd cefnogol ag arweinwyr eraill ledled Cymru. Mae\u2019n ofod ar-lein diogel i rannu a gwrando mewn grwpiau bach o 2-3 gydag aelod o di\u0302m yr Academi Genedlaethol ar gyfer Arweinyddiaeth Addysgol. Nid oes angen cyfrannu na pharatoi dim ymlaen llaw."}, {"text_idx": "#000009", "text": "Mae\u2019r Academi Genedlaethol ar gyfer Arweinyddiaeth Addysgol yn falch iawn o dderbyn yr achrediad \u2013 rydym yn buddsoddi mewn lles, achrediad aur gan Fuddsoddwyr mewn Pobl."}, {"text_idx": "#000010", "text": "Mae achrediad aur yn cydnabod bod gan yr Academi Genedlaethol ar gyfer Arweinyddiaeth Addysgol strategaeth lles o ansawdd uchel a chefnogir gan bawb. Mae cyfleoedd a lleoedd pwrpasol i\u2019r ti\u0302m weithio yn ogystal a\u0302 chymdeithasu ac maent yn deall ac yn cefnogi iechyd meddwl ei gilydd yn llwyddiannus."}, {"text_idx": "#000011", "text": "Roedd ail gynhadledd ar-lein yr Academi Genedlaethol ar gyfer Arweinyddiaeth Addysgol yn archwilio \u2018Arweinyddiaeth Dosturiol\u2019 a sut y gallwn ddefnyddio\u2019r athroniaeth hon i feithrin diwylliant ar draws y sector addysg lle mae lles ein harweinwyr yn cael eu blaenoriaethu. Peidiwch a\u0302 phoeni os gwnaethoch chi golli\u2019r gynhadledd, gallwch dal i fyny gyda\u2019r sesiynau ar-lein"}]